LAB - Oppenheim Ügyvédi Iroda Budapest
Ötletekből alkalmazások - Lab
2011 szeptemberében az Oppenheim egy többlépcsős programot vezetett be, hogy munkatársaink az iroda sikeréhez innovatív ötletekkel járuljanak hozzá. A rendszer folytonos keretet biztosít az Oppenheim munkatársai számára, hogy ügyfeleink érdekében kreatív ötletekkel álljanak elő új, illetve magasabb színvonalú jogi termékek, szolgáltatások, valamint a hatékonyság növelését célzó belső és külső megoldások tekintetében. Minden egyes ötletet áttekintünk, dokumentálunk, tesztelünk, majd jóváhagyunk egy többzsilipes, gondos tervezéssel ügyvédi irodai követelményekhez igazított rendszeren keresztül. Ennek révén az Oppenheimben az innovatív ötletek megszületésüktől megvalósulásukig a lehető legrövidebb időn belül érvényesülhetnek. A szükséges potenciál hiányában szenvedő ötletek ugyanakkor még azelőtt kiesnek, hogy a „már-túl-sokat-invesztáltunk-bele-nem-hagyhatjuk-veszni” szindróma innovatív eljárásokat akadályozó hatása érvényesülhetne.
Ha Önt is érdekli a Lab, kérjük, küldje el megjegyzését a LAB@oppenheimlegal.com e-mail címre röviden leírva a jogi szolgáltatásokhoz kapcsolódó bármely felvetését. A probléma megnevezése az első lépés a megoldása felé vezető úton. A mi Labünk számára minden probléma egyben egy új lehetőség is, hogy a gyakorlati megoldáshoz vezető új elgondolások teret nyerhessenek.